b'\n_START_ARTICLE_\nLicencin\xc4\x97 sutartis\n_START_PARAGRAPH_\nLicencin\xc4\x97 sutartis \xe2\x80\x93 ra\xc5\xa1ytinis susitarimas, kuriuo viena \xc5\xa1alis (licenciaras) suteikia teis\xc4\x99 kitai \xc5\xa1aliai (licenciatui) naudotis licencijos objektu nustatytomis s\xc4\x85lygomis ir nurodytoje teritorijoje, o licenciatas \xc4\xafsipareigoja mok\xc4\x97ti atlyg\xc4\xaf u\xc5\xbe naudojim\xc4\x85si licencijos objektu.\n_START_SECTION_\nReik\xc5\xa1m\xc4\x97\n_START_PARAGRAPH_\nLicencine sutartimi gali b\xc5\xabti leid\xc5\xbeiama su jos objektu atlikti \xc4\xafvairi\xc5\xb3 veiksmus: gaminti, naudoti, si\xc5\xablyti parduoti, parduoti, importuoti ar eksportuoti arba tam tikslui naudoti tam tikr\xc4\x85 gamybos b\xc5\xabd\xc4\x85. Licencine sutartimi nustatoma licencijos r\xc5\xab\xc5\xa1is (pvz., i\xc5\xa1imtin\xc4\x97 ar nei\xc5\xa1imtin\xc4\x97), galiojimo teritorija (valstyb\xc4\x97s dalis, viena ar kelios valstyb\xc4\x97s), galiojimo terminas ir nutraukimo tvarka, licencinio atlygio dydis ir apmok\xc4\x97jimo tvarka, \xc5\xa1ali\xc5\xb3 teis\xc4\x97s ir pareigos, atsakomyb\xc4\x97 u\xc5\xbe sutarties s\xc4\x85lyg\xc5\xb3 pa\xc5\xbeeidim\xc4\x85 ir kita._NEWLINE_Licencin\xc4\x97 sutartis pagal objekt\xc4\x85 registruojama tam tikrame registre (pvz., dizaino, film\xc5\xb3, patent\xc5\xb3, preki\xc5\xb3 \xc5\xbeenkl\xc5\xb3).'